Rikunarita-ORG/Wikinium huggingface dataset:
# 明威宗

| 大明威宗烈皇帝 |
| --- |
| 檔案:Ming Chongzhen.jpg |
| **名諱** | **朱由檢** |
| **生卒** | 萬曆三十九年至崇禎十七年 |
| **在位** | 天啟七年至崇禎十七年 |
| **政權** | 大明 |
| **廟號** | 毅宗、思宗、威宗 清追贈懷宗，後除 |
| **諡號** | 紹天繹道 剛明恪儉 揆文奮武 敦仁懋孝 **烈皇帝** 清追諡 欽天守道 敏毅敦儉 弘文襄武 體仁致孝 **端皇帝**， 後改諡 莊烈**愍皇帝** |
| **陵墓** | 思陵 |
| **先君** | 兄明熹宗 |
| **嗣君** | 堂兄明安宗 |
| 年號 |
| 崇禎 |

**大明威宗紹天繹道剛明恪儉揆文奮武敦仁懋孝烈皇帝**，御諱**由檢**，光宗第五子也。母劉氏。初封信王。熹宗崩，遺詔以皇弟為嗣。天啟七年八月，王即皇帝位，改元崇禎，時年虛歲十八，實為十六歲又八月。十一月，命魏忠賢鳳陽安置。未幾，忠賢自盡。黨羽、親族多伏誅。天下稱快。

崇禎元年春正月，禁中官非命出宮門。三月，以袁崇煥為兵部尚書。督薊、遼軍事。八月，復文華殿議政。萬曆間，神宗深居大內，議政遂廢，及帝復行之，閣臣怨其不便。十二月，革邊鎮糧餉，諸部飢。是歲，陝西大饑。命禮部郎中馬懋才占其情，懋才上《備陳大饑疏》，飢民起於陝西，掠其境。

崇禎二年三月，薊州兵變，旋平。四月，廢置天下驛站。秋八月，奢安之亂平。冬十月，女真入大安口。十一月，女真入遵化。軍次京師德勝門。十二月，袁崇煥下錦衣衛。

崇禎三年春正月，女真陷永平府，旋克灤州。總督薊遼都禦史劉策下獄死。二月，以皇子慈烺為皇太子。六月，張獻忠起。三月，女真東還，所陷諸城并復。崇禎四年，民亂益劇，有司縱兵擊之，降而復叛。八月，冤殺忠臣袁崇煥。十一月，遊擊孔有德反於薊遼。歲末，陝北大雪，民飢死者、從亂者眾。崇禎五年，孔有德陷登州，遂寇山東，及六月，有德詐降。執朝官而害之。是月，京師大雨。是歲，陝西賊寇山西，陷府縣，入河北。

崇禎六年，孔有德降於女真，渡海，山東平。是歲，有司以曹文詔討秦、晉流賊，敗賊於山西。賊陷河南府縣，逼湖廣。崇禎七年春正月，廣鹿島副將尚可喜降於女真。以延綏巡撫陳奇瑜為河南、山、陝、川、湖五省總督，以平民亂。是歲，張獻忠入蜀。山西旱，大饑。女真再入關，陷府縣。歲末，陳奇瑜下獄，以洪承疇代之。

崇禎八年春正月，命洪承疇討賊。八月，有司以盧象升總理直隸、河南、山東、湖廣、四川軍務。冬十月，帝下罪己詔，避居武英殿。是歲，張獻忠出入南北，陷府縣，官軍大窘。旋與李自成合，賊勢益盛。崇禎九年，山西、寧夏大饑。人相食，寧夏軍變。五月，詔赦民從賊，願歸鄉者，有司護還安置，願從官軍者，有功則錄之。復免畿內崇禎五年以前逋賦。入秋，女真入關，陷京畿府縣，旋出關。十二月，女真寇朝鮮，幾滅之，是為丙子胡亂。

崇禎十年春二月，朝鮮王倧降於女真，是為丁丑下城。是歲，李自成入蜀，縣府縣，逼成都。帝乃敕群臣潔己愛民，以回天意。崇禎十一年，洪承疇敗李自成，自成走還陝西。六月，南北直隸、山東、河南大旱，蝗。九月，陝西、山西旱，饑。洪承疇大敗李自成，自成僅以身免。十一月，女真入關，京師危殆。詔孫傳庭督援軍，洪承疇入衛。崇禎十二年，女真入山東，陷濟南。復深入中原，擄掠府縣，凡五月乃北歸。是歲，以洪承疇總督薊遼，孫傳庭總督保定、山東、河北。崇禎十三年，張獻忠、羅汝才合。有司圍李自成於巴，自成走免，入河南，飢民爭附之。是歲，天下大災異，人相食。

崇禎十四年，民賊勢大熾，李自成幾定河南。有司以傅宗龍討李自成，宗龍敗死。歲末，李自成、羅汝才圍開封。是歲，洪承疇總兵禦女真，戰於松山，官軍大潰，總兵官吳三桂、王樸遁走。崇禎十五年，以孫傳庭為兵部侍郎解開封圍。二月，女真陷松山，執洪承疇。帝誤以承疇殉國，祭之。五月，孫傳庭入開封，以臨陣遁走誅賀人龍。六月，詔傳庭出關討賊，有勝績。九月，官軍大敗張獻忠於潛山。十一月，女真入關，陷薊州。轉而南下，陷北直隸府縣。十二月，女真陷山東。李自成陷襄陽。

崇禎十六年，李自成殺羅汝才，合其眾。陷襄陽、荊州、德安、承天、西安、延安諸府，陷潼關，孫傳庭戰歿，或云亡去，未知其詳。閣臣周延儒請督師禦女真，日宴樂，久無功，為錦衣衛所發，論罪死。崇禎十七年，李自成陷太原，官軍力戰殉國。自成軍次大同，李建泰疏請南遷，帝欲死社稷，不從。自成軍陷居庸關，陷昌平，薄京師。京師內、外城相繼陷，帝登萬歲山，四顧烽火，大悲，令宮人各自散去。孝節烈皇后自經。帝召公主至，謂曰:「爾何生我家？」手刃之，公主薨。復召中官王承恩對飲。畢，帝引中官欲出城，至安定門，門不啟，乃復還宮。自經於萬歲山之壽星亭，崩。年三十。御書衣襟曰:「朕涼德藐躬，上干天咎，然皆諸臣誤朕。朕死無面目見祖宗，自去冠冕，以髮覆面。任賊分裂，無傷百姓一人。」時殉節者數十人。繼起殉國者無算。是年夏四月，女真入山海關，命民辮髮。五月，入京師，盡驅漢民出，以駐兵士。葬大行皇帝於思陵。安宗弘光元年，上諡、廟號。清廷追諡莊烈愍皇帝。昭宗狩滇中，改廟號曰威宗。諡曰烈皇帝。

## 史論

* 談遷曰：「帝廑廑然有中興之志，而邊事日警，中原內虛，加以兇饑洊至，寇盜橫出，拮据天下十七年，而神器遽覆，遂死社稷，嗚呼。」
* 清世祖章皇帝曰：「惟帝英姿蒞政，志切安民。十有七年，厲精靡懈。詎意寇亂國亡，身殉社稷。向使時際承平，足稱令主。」
* 王世德曰：「治國必需經濟之才，而以八股取士，所取非所用，故內外大小臣工，求一戡亂致治之才，滿朝無一人。皆貪污奸佞，詐偽成習，惟知營私競進，下民共咨而不恤，綱紀日壞而不問，百政廢弛，舉天下事委之吏胥。而在位者率朝夕飲酒賦詩，戕民取錢以自樂，循資格致卿相而已。嗟乎！上即位，誅逆珰，斥抑宦官，虛心委任大臣。而所謂大臣者類如此，天下事尚可為乎？」

## 宗室

### 后妃

* 孝節烈皇后周氏
* 袁貴妃
* 恭淑敬懷皇貴妃田氏
* 順妃王氏

### 皇子

* 獻愍太子慈烺
* 懷隱王慈烜
* 定哀王慈炯
* 永悼王慈炤
* 悼靈王慈煥
* 悼懷王慈燦
* 悼良王壙志

### 皇女

* 坤儀公主
* 長平公主媺娖
* 昭仁公主

## 引據

* 張廷玉《明史·莊烈帝本紀》
* 談遷《國榷》

|  |  |
| --- | --- |
|
 | 聲音動靜，具錄於**維基共享︰大明思宗烈皇帝** |
# 朝陽市

| 朝陽市朝陽市 |
| --- |
| 朝陽市之所在 |
| **歸屬：** | 中華人民共和國 |
| **所屬**： | 遼寧省 |
| **屬地**： | 領七區 |
| **治所**： | 雙塔區 |
| **執事**： | 市委書記、人大常委會主任蹇彪、市長謝衛東及政協主席劉朝震 |
| **人口**： | 兩百九十五萬（乙未） |

**朝陽市**，別號「龍城」，屬遼寧省，在省西。爲地級市，南臨河北省，北接內蒙古自治區。地間乎京、津及遼中南諸邑，扼華北通東北之咽喉。朝陽向海，背依腹地，地勢形勝。幅員近二萬平方公里，居遼寧省第一，據遼省七分之一。
# 安徽省

| 安徽省安徽省 |
| --- |
| 安徽省之所在 |
| **歸屬：** | 中華人民共和國 |
| **屬地**： | 領十六市 |
| **治所**： | 合肥市 |
| **執事**： | 省委書記王金山 |
| **人口**： | 五千九百萬餘 |
| **建置**： | 康熙六年分江南省置安徽省 中華民國立，因舊置省，至今不廢 唯歷年轄境有變 |

**安徽**，簡稱**皖**，中國東南一省也。因安慶、徽州二府而得名。北為黃淮平原，明太祖故里位於斯。有淮水，為古四瀆也。皖地有城曰阜陽，為故潁州，口眾，又有煤鐵之利。中處黃山之陽，淮水之陰。長江經之，沃野千里，名為巢蕪盆地，乃南京之米倉。大城合肥居其北。其重鎮蕪湖，亦稻米交市之地也。南位黃山之陰，多崇山峻嶺，文風鼎盛，鴻儒輩出。

## 政區

安徽共有地級市十六，茲列如下：

* 淮北五市：自東而西者，蚌埠市、宿州市、淮北市、亳州市、阜陽市
* 江淮五市：自西而東者，六安市、安慶市、淮南市、合肥市、滁州市
* 江南六市：自西而東者，池州市、銅陵市、黃山市、馬鞍山市、蕪湖市、宣城市

## 它典

* 安徽省政府 互聯網檔案館存錄，時二〇一七年一月二十五日。
# 澳門

| 澳門特別行政區Região Administrativa Especial de Macau |
| --- |
|

|  |  |
| --- | --- |
|  |  |

 |
| 澳門特別行政區之所在 |
| **歸屬：** | 中華人民共和國 |
| **屬地**： | 七區 |
| **治所**： | 南灣大馬路 |
| **執事**： | 長官賀一誠 |
| **用語**： | 粵語、普通話、葡語 |
| **人口**： | 五十萬有八千 |
| **建置**： | 西元一九九九年十二月二十日入歸中華人民共和國 |
| **省置**： | 一國兩制 |

澳門市貌
**澳門**者，粵東香山縣之南境也。古稱**濠鏡**，又名**鏡海**、**濠江**。因東西二山對峙如門，故云澳門。俗謂之**馬交**。自明季以來，為中西互市之樞紐。隸中華人民共和國，設**特別行政區**。其地狹隘，於神州諸政區中，規模最簡，然生齒繁密，冠於寰宇。

地處南海之濱，據珠江之口。北以關閘連珠海拱北，東望香港，西鄰橫琴。大灣之中樞也。

所轄凡四：曰半島，曰氹仔，曰路環，曰路氹。半島者，神州之末緒也；氹仔、路環，昔為孤島，西元二〇〇〇年後，乃填淤，築路以連，成路氹城。賭館多聚於此。又與粵省共治橫琴，設學府、置口岸，法從澳律。

## 辨名

略稱**澳**。古號**龍涯門**、**濠鏡澳**、濠江、**海鏡**、鏡海、**嶴門**，俗呼馬交、**梳打埠**。

## 沿革

古為荒服，先民漁獵其間。始皇三十三年，略陸梁之地，置南海郡，澳門隸番禺縣。東晉元熙二年，立新會郡，屬封樂縣。隋開皇十年，廢新會郡，隸寶安縣。唐至德二年，廢寶安縣，改隸東莞縣。宋末，始隸香山縣，張世傑嘗駐軍拒元。

明季，葡萄牙人至，欲取屯門，戰敗，退居澳門，歲輸金於知府。清光緒十三年，立《中葡北京條約》，遂歸葡人。一九九九年冬月，復歸中華人民共和國，軍、藩之權歸中央，餘悉聽自治，仍行資本之道。

## 輿地

居南海之濱，處珠江口西岸。北接珠海，西濱西江，隔水與橫琴相望；東臨伶仃洋，與大嶼山對峙；南瞻萬山群島。地居北回歸線之南，屬嶺南南境。

其地初分半島與離島。離島有二：曰氹仔，曰路環。後經填海，連綴二島，得路氹城。橫琴島之側有新辟地，為大學校區。二〇一三年，始納入澳轄。

清道光二十年，半島縱橫僅二公里有七十八分。迨至二〇一八年，據輿地局考，領域凡卅二平方公里。其中半島居九，氹仔、路環、路氹各居六七，新城與橋轄地亦在其列。又大學校區佔地一平方公里餘，橫琴口岸亦析地歸之。

二〇一五年，朝議定其海域，東南廣及八十五平方公里。先是二〇〇一年，珠海割地予澳以建關閘署。其北以鴨涌河為界，南則分河心而治。

東望洋山建有候風臺，經緯度數，據局方測度，位北緯廿二度十一分四十七秒，東經百十三度卅二分五十八秒，海拔九十一米二分。路環疊石塘山為全境之巔，山頂奉媽祖像，高百七十二米有四分。

半島廓霓
氹仔廓霓
## 區劃

堂區所劃
市井所習
澳門之境，舊分堂區。所謂堂區者，本泰西教區之制，隨教堂而名，初非官府所置。凡有其七：半島居五，離島居二。至於路氹填海之地，不隸堂區。其橫琴新區，則澳粵共治，別為一府。凡百姓築廬舍、營百業、紀民籍，皆依境而定分焉。

| 澳門半島 | 氹仔 | 路環 |
| --- | --- | --- |
| * 花地瑪堂區
	+ 新城甲區、港珠澳大橋珠澳口岸人工島澳門口岸管理區成之
* 聖安多尼堂區，又名花王堂區
* 大堂區，又名主教座堂堂區
* 望德堂區
* 風順堂區，又名聖老楞佐堂區
 | * 嘉模堂區
	+ 新城丙區、澳門大學新校區及橫琴口岸澳門口岸區成之
 | * 聖方濟各堂區
 |

## 食貨

濠鏡以遊客資贍為本。博戲與其居間，向為繁庶之基，編戶資財悉仰於此。然沈溺於斯，國帑雖一度充盈，波動亦巨。故官府力行產業多元之規，不復專指一端。二〇二三年，澳人計其歲內之入，樗蒲之利，百僅得三十六點二。視昔之全盛，則減損近百分之廿七。博戲擅壑之局，由是漸易矣。

## 註釋

## 引據

## 博覽

* 澳門政府
# 昭通市

| 昭通市 |
| --- |
| 昭通市之所在 |
| **歸屬：** | 中華人民共和國 |
| **所屬**： | 雲南省 |
| **屬地**： | 領一區十縣 |
| **治所**： | 昭陽區 |
| **執事**： | 市委書記 楊亞林 市長 郭大進 |
| **用語**： | 漢語 |
| **人口**： | 五百四十六萬餘 |

**昭通市**乃雲南一地級市也，處雲南之東北，三面鄰四川、貴州二省。舊名**朱提**、**烏蒙**。方二萬三千〇二十一平方千米，有衆五百四十六萬餘。

有市轄區一：曰昭陽；縣十：曰魯甸，曰巧家，曰鹽津，曰大關，曰永善，曰綏江，曰鎮雄，曰彝良，曰威信，曰水富。其一區九縣皆國家級貧困縣也，獨水富縣非。

|  |  |
| --- | --- |
|
 | 聲音動靜，具錄於**維基共享︰昭通** |
# 巴音郭楞蒙古自治州

**巴音郭楞蒙古自治州**在華夏西北，當古西域地也。其轄地之廣，冠絕中華諸郡；然地廣人稀，風物與關內殊異。

## 沿革

漢初，西域三十六國分立，其境有若羌、且末、小宛、山國、烏壘、渠犁、焉耆、危須等十一國。漢神爵二年，置西域都護府於烏壘（今輪台縣境），隸漢都護，西域始通中國。唐貞觀二十二年，置焉耆都督府。元時屬西蒙古諸部遊牧地。清乾隆二十四年，王師平準噶爾，設喀喇沙爾辦事大臣。三十六年，土爾扈特、和碩特部自俄屬伏爾加河來歸，詔安置於珠勒都斯（在今和靜縣）。州境自此即有蒙人居。光緒八年，置喀喇沙爾直隸廳。

民國仍因舊制。西元一九四九年，新疆易幟。翌年四月，立焉耆專署。一九五四年六月，罷專署，置巴音郭楞蒙古自治州，領焉耆、和靜、和碩三縣；並設庫爾勒專署，領庫爾勒、輪台、尉犁、若羌、且末五縣。一九六〇年十二月，併庫爾勒專署入巴州，治所由焉耆徙庫爾勒。一九七〇年，別置博湖縣。一九七九年，升庫爾勒縣為市。遂定為八縣一市之制，迄今未易。

## 分畫

下轄庫爾勒市、輪台縣、尉犁縣、若羌縣、且末縣、焉耆回族自治縣、和靜縣、和碩縣、博湖縣，凡一市八縣。州治庫爾勒市。全州有四十六鄉、四十鎮、十四街道。

## 地理

地在新疆東南，東接甘肅、青海，南枕昆侖接西藏，西連和田、阿克蘇，北倚天山為界，與伊犁、塔城、昌吉、烏魯木齊、吐魯番、哈密諸地相連。東西袤八百餘里，南北亦如之。全州方四千七百一十五萬二千六百二十六公里，當新疆四分之一，廣為中國州郡之冠。

其地依勢可分為三：曰天山山系，曰塔里木盆地，曰昆侖—阿爾金山系。山地凡二十三萬六千餘方公里，什居四九；平原二十四萬七千餘方公里，什居五一；沙漠十四萬三千餘方公里，什居三一。天山橫亙州境，長約九百五十公里；昆侖踞南，木孜塔格高七千七百二十有三米。

其境存川五十有三，歲流一百有六億立方米。泊六十有九，水域二千三百九十八方里。博斯騰湖最巨，羅布泊、台特瑪湖次之。開都、孔雀、塔里木、車爾臣諸川，縱橫境內。

深居大陸之腹，雨澤稀少。高山之巔，春秋相接，終歲無夏；平原之地，四序分明。庫爾勒、輪台間，無霜之日一百九十有四至二百餘；焉耆盆地以北四邑，約一百七十日。

## 引據
# 溫嶺市

| 溫嶺市 |
| --- |
| 溫嶺市之所在 |
| **歸屬：** | 中華人民共和國 |
| **所屬**： | 浙江省台州市 |
| **屬地**： | 下分十一鎮五街道 |
| **治所**： | 太平街道 |
| **執事**： | 市長王宗明、市委書記徐仁標 |
| **人口**： | 一百三十六萬餘 |
| **建置**： | 明成化五年始置縣 西曆一九九四年更今名，為縣級市 |

**溫嶺市**，縣級市也，屬中國浙江省台州市，方九百二十六公里，口一百三十六萬有餘。為江南水鄉，居溫黃平原，海岸曲折，北高南低。

## 沿革

三代時，已有住民，東甌地也。明成化五年析黄巖南方岩、太平、繁昌三鄕以置太平縣，乃建縣之始。民國三年易為溫嶺縣。西曆一九九四年，中華人民共和國國務院改設縣級市。

溫嶺千年曙光紀念碑
## 政區

市治在太平街道。下設街道五、鎮十一。

* 街道：太平、城東、城西、城北、橫峰。
* 鎮：大溪、澤國、新河、箬橫、松門、溫嶠、塢根、城南、石橋頭、濱海、石塘。

## 經濟

溫嶺乃中國股份合作制之發端，民營經濟甚豐。

## 它典

* 溫嶺市政府 互聯網檔案館存錄，時二〇一〇年九月八日。

|  |  |
| --- | --- |
|
 | 聲音動靜，具錄於**維基共享︰溫嶺市** |
# 托馬斯·潘恩

潘恩像
**潘恩** （英文 Thomas Paine），名**托馬斯**，英格蘭人。西元一七三七年二月九日，生於諾福克。初以製衣稱，累遷學堂教員，轉稅監。年卅七，潘恩泛海至北美。是時美英構釁，十三州軍民相率響應，號獨立，與英人戰，諸軍推將弁華盛頓稱都督，置大陸軍。潘恩素崇民主之政，與焉，乃作《常識論》，文辭慷慨，遍傳諸州。復作《美利堅危言》，華盛頓命誦三軍，士氣大振。及法蘭西變起，潘恩徙巴黎，著《民權論》，倡以天賦民權，聲聞日張，為清議所美。潘恩雖不諳法文，革命黨人多雅重之，而入選國民公會，除議員。革命初，潘恩因附吉倫特黨，爲山岳黨馬拉、羅伯斯比爾等忌憚之。吉倫特既敗，潘恩坐黨比奸邪，一七九三年十二月，下巴黎獄論死。事聞，美使門羅力救之，明年釋出獄。拿破崙當國，潘恩猶寓法蘭西，每言時政，乃極論拿破崙威福自專，書「古今巨猾」以譏之，至是浸不容於執政。一八〇二年，美總統傑斐遜遣使蒞巴黎，詣潘恩第勸出避，許之。是年，使者迎送潘恩還美國，抵，遂寓紐約自隱。潘恩嘗著文集《理性時代》，訐基督教意理尤力，付報館，美輿情譁然。一八〇九年六月八日，卒於家，年七十有二。潘恩奉自然神論，不喜教會，屢詆之，故清教徒深所銜惡，及卒，臨奠弔祭者惟六人而已。潘恩柩葬新羅謝爾，嗣後其屍骸爲狂生克伯特盜發，欲改葬英格蘭，遽失其骸，久之，竟不知其所蹤也。

## 引據